OpenLLM-France/wikimedia huggingface dataset:
# Isaak Rabin

Isaak Rabin edo Yitzhak Rabin (hebreeraz: יִצְחָק רַבִּין‎, jitsˈχak ʁaˈbin ahoskatua; Jerusalem, Palestinako Britainiar Mandatua, 1922ko martxoaren 1a - Tel Aviv, Israel, 1995eko azaroaren 4a) israeldar militar eta politikaria izan zen. Israelgo lehen ministroa izan zen birritan: 1974tik 1977ra eta 1992tik 1995era. 1994an, Bakearen Nobel Saria jaso zuen, Shimon Peres eta Jassir Arafatekin batera.

## Bizitza

Haganah erakundeko kidea izan zen. Arabiarren eta israeldarren arteko lehen bi gerretan parte hartu zuen (1943-1948, Palmatx komandoak; 1956-1959, iparraldeko osteen komandante nagusia). Israelgo Estatu Goreneko buruzagia izan zen 1964-1968 urteetan, eta Sei Eguneko Gerrako heroia bilakatu zen, 1967an Jordaniako, Egiptoko eta Siriako armaden aurka garaipen itzela lortu zuenean; gerra horretan, Gaza eta Zisjordaniarekin batera, Jerusalem beregatu zuen Israelek. Gerra amaitzean, enbaxadore izan zen Washingtonen (1968-1973).
Alderdi Laboristako buru bihurtu zen eta Israelgo lehen ministro hautatu zuten (1974-1977) baina finantza mailako arazoengatik kargua utzi behar izan zuen. Israelgo defentsarako ministro izan zen 1984-1990 urteetan. 1992an berriz lehen ministro izendatu zuten. 1993ko irailaren 13an, bakea sinatu Jassir Arafat Palestinaren Askapenerako Erakundeko lehendakariarekin. Urtebete geroago, gauza bera egin zuen Jordaniako Hussein I.a erregearekin, 46 urteko gerra egoerari amaiera emanez. 1994ko abenduan, Bakearen Nobel saria jaso zuen.

## Heriotza

1995. urtean, atentatu batean hil zuten. Yitzhak Rabinen hilketa, Israelgo bosgarren lehen ministroa, 1995eko azaroaren 4an gertatu zen (12 Marcheshvan 5756. urtean, hebrear egutegian) 21:30ean, Osloko Akordioen aldeko mitin baten amaieran Israelgo Errege plazan, Tel Aviven. Erasotzailea Yigal Amir izeneko zuzenbide ikasle israeldar ultranazionalista bat izan zen. Erasotzailea Yitzhak Rabin lehen ministroaren bake ekimenaren aurka zegoen, bereziki Osloko Akordioak sinatzearen aurka. Yigal Amir-rek Yitzhak Rabin traizio horrengatik hiltzea merezi zuela ebatzi zuen. Suzko arma bat lortu eta tiroz hil zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Bakearen Nobel saridunak. Euskaldunon Egunkaria, 1994ko abenduak 11, CC BY-SA 4.0, berria.eus (Noiz kontsultatua: 2022-3-21).
* 1 2 Aldabe, Koldo. Yitzhak Rabinen hilketa: Bakea sinatu zuen soldadua. Euskaldunon Egunkaria, 1995ko azaroak 7, CC BY-SA 4.0, berria.eus (Noiz kontsultatua: 2022-3-21).

## Kanpo estekak

* Yitzhak Rabinen erailketaren bideoa.
* Datuak: Q34060
* Multimedia: Yitzhak Rabin / Q34060
# Salamancako Unibertsitatea

Salamancako Unibertsitatea (gaztelaniaz: Universidad de Salamanca) gaztelaniazko munduko unibertsitate zaharrena da, 1218an sortua.
Palentzian 9 urte lehenago, 1209an, unibertsitatea sortu bazuten ere, hortik Salamancara lekualdatu zuten: egun, Palentziakoa ez dago.

## Fakultate eta eskolak

Hamasei fakultate, hiru goi eskola tekniko eta hiru unibertsitate eskola ditu:

### Fakultateak

* Arte Ederretako Fakultatea.
* Biologiako Fakultatea.
* Nekazal eta Ingurumen Zientzietako Fakultatea.
* Zientzietako Fakultatea.
* Kimikako Fakultatea.
* Giza Zientzietako Fakultatea.
* Zuzenbideko Fakultatea.
* Ekonomia eta Enpresako Fakultatea.
* Hezkuntzako Fakultatea.
* Farmaziako Fakultatea.
* Filologiako Fakultatea.
* Filosofiako Fakultatea.
* Geografia eta Historiako Fakultatea.
* Medikuntzako Fakultatea.
* Psikologiako Fakultatea.
* Itzulpen eta Dokumentazioko Fakultatea.

### Goi eskola teknikoak

* Avilako Goi Eskola Politeknikoa.
* Zamorako Goi Eskola Politeknikoa.
* Béjarko Ingeniaritza Industrialeko Goi Eskola Teknikoa.

### Unibertsitate eskolak

* Avilako Hezkuntza eta Turismoko Unibertsitate Eskola.
* Erizaintza eta Fisioterapiako Unibertsitate Eskola.
* Zamorako Irakasle Unibertsitate Eskola.

## Irakasle ezagunak

* Miguel de Unamuno, errektorea 1901etik 1914 arte.

## Ikus, gainera

* Erdi Aroa
* Miguel Unamunoren 1936ko urriaren 12ko hitzaldia

## Kanpo estekak

* (Gaztelaniaz)(Ingelesez) Salamancako Unibertsitatearen webgune ofiziala
* Datuak: Q308963
* Multimedia: University of Salamanca / Q308963
* Espezieak: SALA
# Mário Soares

Mário Alberto Nobre Lopes Soares (Lisboa, 1924ko abenduaren 7a - Ibidem, 2017ko urtarrilaren 7a) portugaldar politikaria izan zen, bitan Portugalgo lehen ministro eta 1986-1996 bitartean presidentea izan zena.

## Bizitza

Abokatua da lanbidez, eta Portugalen diktaduraren aurka borrokan ari izandako askoren abokatu izan zen. 1952tik 1960ra Portugalgo alderdi sozialdemokratako buruetako bat eta diktaduraren aurkako ekintza eta jarduera askoren bultzatzaile izan zen. 1968an atxilotu eta São Toméra erbesteratu zuten, baina urte hartan bertan itzuli zen Portugalera Marcelo Caetanok Salazarren ordez aginpidea eskuratu zuenean. 1970ean Parisa erbesteratu behar izan zuen.
1973an Portugalgo Alderdi Sozialista (PSP) sortu zuen Alemanian. 1974ko apirilean, diktadura erori eta berehala, Portugalera itzuli zen. Kanpo Harremanetako ministro izendatu zuten behin-behineko gobernuan, eta ordu arte Portugalen kolonia izandakoen burujabetasuna negoziatu zuen. 1975eko eta 1976ko hauteskundeetan bere alderdiak botoen gehiengoa eskuratu zuen, eta Soares lehen ministro izendatu zuten. Militarren eragina gutxitzen etaAlderdi Komunista baztertzen saiatu zen. 1976an Alderdi Sozialistako idazkari nagusi izendatu zuten. 1977an, Kanpo Harremanetako ministro izendatu zuten berriro ere. 1978an koalizio-gobernu bat egin behar izan zuen kontserbadoreekin, eta, haiek laguntza ukatu ziotenean, gobernua utzi behar izan zuen.
1979ko hauteskundeak galdu zituen, baina 1983an lehen ministro hautatu zuten, eta kargu hori izan zuen 1985 arte. Errepublikako lehendakaria izan zen 1986-1996 bitartean. 1996. urtean, lehendakaritzako hauteskundeetan, Aníbal Cavaco Silva sozialdemokrata irten zen lehendakari, eta Soaresek kargua utzi behar izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Cavaco Silva kontserbadoreak irabazi ditu Portugalgo hauteskundeak Berria.info

## Kanpo estekak

* Datuak: Q156781
* Multimedia: Mário Soares / Q156781
# The General Theory Of Employement, Interest and Money

The General Theory of Employment, Interest and Money (Enplegu, interes eta diruaren teoria orokorra) John Maynard Keynes ekonomialari ingelesak idatzi zuen. Liburu honi, oro har, bere magnum opus gisa kontsideratua, makroekonomia modernoaren terminologia eta forma sortu izana aitortzen zaio. 1936ko otsailean argitaratua, iraultza bat ekarri zuen, "Keynesiar Iraultza" bezala ezagutzen dena, ekonomialari batzuek sinesten duten moduan. Besteak beste, merkatu ekonomiaren ezaugarritzat jotzen du, aldi baterako krisiak gertatu ondoren, enplegu osoa berreskuratzeko joera.
| | Wikitekan bada UEUren liburu batetik ateratako testu zatia: The General Theory of Employment, Interest and Money |
| Liburu osoa: Gaur egungo munduaren historia, 1945-2009 ||
| « | Estatuak, zerga-sistemaren bitartez, bideratu egin behar du kontsumitzeko joera; interes-tasak finka ditzake edo beste bide batzuk erabil ditzake orientatzeko bide horretan. Bestalde, badirudi berez ez dela nahikoa banku-politikaren eragina interes-tasan, inbertsio hoberenaren tasa ezartzeko. Beraz, nire ustez, ia inbertsio guztiak sozializatzea izango da erabateko okupazioa lortzeko bide bakarra; baina horrek ez du baztertzen agintaritza publikoa ekimen pribatuarekin batera lankidetzan aritzeko beste edozein bide, transakzio edo modu. Hortik kanpora ez da inola ere bultzatzen elkartearen jarduera ekonomiko gehiena bere gain hartuko lukeen estatu-sozialismoa. Estatuari ez zaio komeni produkziobideen jabe izatea. | » |
| —. Testu osoa irakurtzeko Wikisourcen duzu eskuragarri |||

## Erreferentziak

* ↑ Martínez Rueda, Fernando; Aizpuru Murua, Mikel. (2011). Gaur egungo munduaren historia, 1945-2009. Udako Euskal Unibertsitatea ISBN 9788484383345..

## Kanpo estekak

* Datuak: Q1047156
# The Godfather

The Godfather (euskaraz Aitajauna) 1972ko filma da, Mario Puzoren izen bereko eleberrian oinarritutakoa. New Yorkeko mafiaren buruko Corleone familiako 1945 eta 1955 bitarteko gorabeherak kontatzen dira. Kritikagileek zein ikusleek hain harrera ona egin ziotenez, Francis Ford Coppola zuzendariak beste bi film egin zituen. Marlon Brando, Al Pacino, James Caan, Robert Duvall, Diane Keaton, Talia Shire, John Cazale, Richard S. Castellano eta Abe Vigoda aktoreek antzeztu zuten.
Trilogia osatzen duten hiru filmetako lehenbizikoa da: gainontzeko biak The Godfather, Part II (1974) eta The Godfather, Part III (1990) dira.

## Argumentua

Oharra: Atal honek istorio osoa edo amaiera argitzen du.
1940eko hamarkada, AEBak. Don Vito Corleone (Marlon Brando) New Yorkeko mafiako bost familiaren Aitajaun errespetatu eta beldurgarria da. Lau seme-alaba ditu: Connie alaba (Talia Shire), hiru seme —Sonny odolberoa (James Caan), Fredo ahula (John Cazale) eta Michael zuhurra (Al Pacino), bere burua aitaren negozietatik kanpo mantendu nahi duena— eta semetzat hartutako bat, Tom Hagen (Robert Duvall), bere aholkularia dena. Bilera batean, Virgil Sollozzo "Turkiarra"k (Al Lettieri) Don Vito Corleoneri droga-negozioetan sartzeko proposatu dio, baina Sonny semearen iritziaren aurka, horretan ez sartzea erabaki du: orduan, Sollozok Corleone hiltzea agindu du eta horrek hiriko mafia familien arteko liskar bortitz, odoltsu eta ankerra dakar.

## Kanpo estekak

* The Godfather filmari buruzko webgunea (Ingelesez)
* The Godfather filmaren IMDBko fitxa irakurgai (Ingelesez)
* Datuak: Q47703
* Multimedia: The Godfather / Q47703
# Textos arcaicos vascos

Textos arcaicos vascos (euskaraz: «Euskal testu arkaikoak») euskarazko hainbat testu zaharri buruzko liburu bat da, Koldo Mitxelena hizkuntzalariarena, lehenengoz 1964an argitaratua. Mitxelenak Antzinaroko, Erdi Aroko eta XVI.-XVII. mendeetako euskararen lekukotza batzuen bilduma osatu, editatu eta iruzkinez hornitu zuen. 1990. urtean, Gipuzkoako Foru Aldundiaren babesean, TAV testu hau berriro argitaratu zuten, Ibon Sarasolaren Contribución al estudio y edición de textos antiguos vascos idazlanarekin batera.

## Antzinaroko testuak eta iruzkinak

Mitxelenak erromatarren garaietako testu batzuen euskal kutsua ikusi zuen: ILVRBERRIXO, ANDEREXO, ASTOILVN...

## Erdi Aroko testuak eta iruzkinak

Toponimo eta antroponimoen bildumak, Donemiliagako goldea, Donemiliagako glosak, zenbait esaldi, eta abar.

## XVI. eta XVII. mendeetako testuak eta iruzkinak

Mitxelenak bere garaian ezagutzen ziren XVI. eta XVII. mendeko hainbat testuren edizio kritikoa egin zuen, transkripziorik txukunena ematen saiatu zen eta testuen gainean iruzkinak egin zituen. Komentatu zituen: ahozko tradiziotik idatzizkora igarotako zenbait balada zahar, poema zahar batzuk, eskutitz zaharrak, atsotitz bilduma zaharrak, erlijio kristauari loturiko testu zaharrak, eta abar.
Mitxelenak bere garaian ezagutzen ziren testu arkaiko interesgarrienak batzen saiatu zen; urtetan euskara arkaikoa ezagutzeko ezinbesteko erreferentzia izan da TAV. Geroago, Ibon Sarasolaren Contribución al estudio y edición de textos antiguos vascos agertuko zen, edo José María Satrustegiren Euskal testu zaharrak (I). (1987, Euskaltzaindia).
Mitxelenak, TAV honetan, geroago ezagunagoak izango ziren testu batzuk aipatu zituen, esate baterako, Ibarguen-Cachopin kronika aipatzen zuen, 1996. urtean Julen Arriolabengoak hobeto ezagutu eta plazaratuko zuen testu zaharra; eta Lazarraga aipatzen zuen, baina TAV argitaratu zen garaian oraindik ez zen Lazarragaren eskuizkribua ezagutzen. Izan ere, 2004. urtean aurkituko zuten eskuizkribu hori, Madrilgo zaharki-salerosle bateean... Mitxelenak ez zuen aipatu 2020. urtean, Oñatin dagoen Gipuzkoako Probintziako Artxibo Historikoan Notario funtsetan ikerlari batek, Rosa Aierbe doktoreak , aurkitu zuen XXI. mendean topatu den bigarren euskal testu arkaikoa: XVI. mendearen hasierako maitasun poema.

## Erreferentziak

* ↑ «'Ene laztan gozo ederra...', euskaraz idatzitako antzinako dokumentu bat argitara» oinati.gipuzkoakultura.net (Noiz kontsultatua: 2020-12-04).
* ↑ Uranga, Amagoia Gurrutxaga. «Duela 500 urteko maitasun poema baten zirriborroa aurkitu dute» Berria (Noiz kontsultatua: 2020-12-04).
* ↑ Uranga, Amagoia Gurrutxaga. «Duela 500 urteko maitasun hitzak» Berria (Noiz kontsultatua: 2020-12-04).

## Kanpo estekak

* Datuak: Q12267915
# Poto (bertsolaritza)

Bertsolaritzan poto esaten zaio errima aberatsa baina hitza errepikatuz, errazegi beraz, lortzen denean gertatzen den fenomenoari.
Bertsolariek poto egitea saihesteko kontua dela ikasten dute hasiera-hasieratik. Bertso txapelketetan poto egiteak puntuak eman baino puntuak kendu egiten ditu. Dena den ez da hain arraroa ere, nahi gabe, edo aukera hoberik bat-batean bururatu ez zaiolako, bertsolari batek poto egitea.
Errima lortzeko biderik errazena da hitz bat errepikatzea, eta errazkeria hori nahita egiten da, batzuetan, ironia edo umore punttu bat lortzeko.

## Adibidea bat

          Ardoa edanda mozkortzen naiz,
          pipa erreta zoratzen naiz,
          kortejatzean lotsatzen naiz,
          nola demontre biziko naiz?
(Abesti herrikoi honek errima aberatsa du baina hitza errepikatuz, errazegi lortutako errima; poto).
Beste adibide bat, Juan Zabaletarena:
          Tresna bat ilargian
          sartu omen dute.
          Ez dakit egia den
          hala esan dute.
          Gezurra baldin bada
          engainatu naute.
          Lanikan gogorrena
          egin omen dute.
          Hara joan nahi dute,
          inola ahal badute,
          bide txarra dute.
          Sinisten al dute
          han bizi daitekeenik?
          Nik ez dut uste.

## Hitz homonimoak

Bertsolaritzan hitz homonimoak erabiltzea, ez da akastzat hartzen; hitz homonimoak erabiltzea ez da poto.
Bere unitate didaktikorako berariaz sortutako honako adibidea eman zuen Jon Eizmendik:
          Bizkaiko herri batek izena du Berriz, (Bizkaiko herria)
          atzo hara joan nintzen nire kotxe berriz, (berriaz)
          enteratu orduko han zebilen berriz, (berriez, albisteez)
          eta ni lotsatia naizelako, berriz, (lokailua)
          dudatan nago ea joango naizen berriz. (aditzondoa)

## Lexikalizatu diren hitz elkartuak

Jon Eizmendik honako adibide hau ematen zuen:
          GABON
          ON
          ZORION
          GIZON
          MUGON
          ESKERRON
Jon Eizmendik, proposatu zuen unitate didaktikoan, lexikalizaturik edo erdi lexikalizaturik dauden hitz horiek adibidetzat jarri zituen; izenondo baten errepikatze kasu bat ote den (poto beraz), edo bukaera bera daukaten hainbat hitz ez ote diren galdetzeko.

## Erreferentziak

* ↑ Jon Eizmendi Goiburu. (2011-03-25). «Unitate didaktiko bat: bertsolaritzaz DBHrako (ikus 18. orrialdea)» Bihar da berandu (Noiz kontsultatua: 2021-05-12).
* 1 2 3 Jon Eizmendi Goiburu. (2011-03-25). «Unitate didaktiko bat: bertsolaritzaz DBHrako (ikus 19. orrialdea)» Bihar da berandu (Noiz kontsultatua: 2021-05-12).
# Xarma lupulukara

Xarma lupulukara (Ostrya carpinifolia) Betulaceae familiako zuhaitza da, jatorriz Europakoa.

## Ezaugarriak

Xarma lupulukaraK gutxitan gainditzen du 15 metroko garaiera. Xarma arruntaren ("Carpinus betulus") antza du, batez ere hostoen forman, baina enbor pitzatuagatik eta fruituengatik ezberdintzen da, hauek lupuluaren antzekoak baitira (hortik datorkio izena).
Betulaceae besteetan bezala, lore arrak gerba moduan biltzen dira. Apirilean edo maiatzean agertzen dira. Infruteszentzia kono txiki bat dirudi, non hazi bakoitza poltsatxo batean sartuta dagoela dirudien. Haizeak barreiatzen du.
Habitat naturala Italian, Austrian, Eslovenian, Grezian, Balkanetan, Suitza hegoaldean, Espainian eta Anatolian du. Ostrya generoko europar bakarra da.

## Erreferentziak

* ↑ Euskalterm (noiz kontsultatua: 2024-12-18)

## Kanpo estekak

* Datuak: Q1367533
* Multimedia: Ostrya carpinifolia / Q1367533
* Espezieak: Ostrya carpinifolia
# Lander Olaetxea

Lander Olaetxea Ibaibarriaga (Abadiño, Bizkaia, 1993ko apirilaren 12a) euskal herritar futbolaria da. Erdilari lanetan aritu ohi da.

## Kirol Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Cultural Durango | 3. | 2012/13 | - | - | - | - | - | - | - | - | | | - | - | - | - |
| Cultural Durango | Denera | Denera | - | - | - | - | - | - | - | - | | | - | - | - | - |
| Iurretako | DH | 2012/13 | - | - | - | - | - | - | - | - | | | - | - | - | - |
| Iurretako | Denera | Denera | - | - | - | - | - | - | - | - | | | - | - | - | - |
| Cultural Durango | 3. | 2013/14 | 30 | 6 | - | - | - | - | - | - | | | - | - | 30 | 6 |
| Cultural Durango | 3. | 2014/15 | 36 | 2 | - | - | - | - | - | - | | | - | - | 36 | 2 |
| Cultural Durango | Denera | Denera | 66 | 8 | - | - | - | - | - | - | | | - | - | 66 | 8 |
| Bilbao Athletic | 2. | 2015/16 | 9 | 0 | - | - | - | - | - | - | | | - | - | 9 | 0 |
| Bilbao Athletic | 2.B | 2016/17 | 33 | 2 | - | - | - | - | - | - | | | - | - | 33 | 2 |
| Bilbao Athletic | Denera | Denera | 42 | 2 | - | - | - | - | - | - | | | - | - | 42 | 2 |
| Gernika | 2.B | 2017/18 | 33 | 7 | - | - | - | - | - | - | | | - | - | 33 | 7 |
| Gernika | Denera | Denera | 33 | 7 | - | - | - | - | - | - | | | - | - | 33 | 7 |
| UD Logroñes | 2.B | 2018/19 | 30 | 3 | 3 | 0 | - | - | - | - | | | - | - | 33 | 3 |
| UD Logroñes | 2.B | 2019/20 | 26 | 6 | 2 | 0 | - | - | - | - | | | - | - | 28 | 6 |
| UD Logroñes | 2. | 2020/21 | 34 | 1 | 0 | 0 | - | - | - | - | | | - | - | 34 | 1 |
| UD Logroñes | Denera | Denera | 90 | 10 | 5 | 0 | - | - | - | - | | | - | - | 95 | 10 |
| Amorebieta | 2. | 2021/22 | 35 | 2 | 1 | 0 | - | - | - | - | - | - | - | - | 36 | 2 |
| Amorebieta | Denera | Denera | 35 | 2 | 1 | 0 | - | - | - | - | - | - | - | - | 36 | 2 |
| Albacete | 2. | 2022/23 | 41 | 3 | 1 | 0 | - | - | - | - | - | - | - | - | 42 | 3 |
| Albacete | 2. | 2023/24 | 37 | 2 | 0 | 0 | - | - | - | - | - | - | - | - | 37 | 2 |
| Albacete | Denera | Denera | 78 | 5 | 1 | 0 | - | - | - | - | - | - | - | - | 79 | 5 |
| Sporting | 2. | 2024/25 | - | - | - | - | - | - | - | - | - | - | - | - | - | - |
| Sporting | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 344 | 34 | 7 | 0 | - | - | - | - | - | - | - | - | 351 | 34 |

## Kanpo estekak

* Fitxa - www.athletic-club.eus
* Datuak: Q21428541
# Don't Look Up

Don't Look Up 2021eko Adam McKay estatubatuar zinema zuzendariaren zientzia-fikziozko film satirikoa da. Jennifer Lawrence, Leonardo DiCaprio, Meryl Streep, Jonah Hill, Cate Blanchett eta Tyler Perry aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
Maila baxuko bi astronomoren istorioa kontatzen du filmak. Bira mediatiko erraldoi bat egiten ari dira, gizateriari jakinarazteko Lurra suntsituko duen kometa bat gero eta hurbilago dagoela.

## Aktoreak

* Leonardo DiCaprio: Dr. Randall Mindy astronomoa
* Jennifer Lawrence: Kate Dibiasky astronomoa
* Meryl Streep: Orlean lehendakaria
* Cate Blanchett: Brie Evantee kazetaria
* Rob Morgan: Dr. Teddy Oglethorpe
* Jonah Hill: Jason Orlean, presidentearen semea
* Mark Rylance: Peter Isherwell
* Tyler Perry: Jack Bremmer
* Timothée Chalamet: Yule
* Ron Perlman: Benedict Drask
* Ariana Grande: Riley Bina
* Scott Mescudi: DJ Chello
* Himesh Patel: Phillip
* Melanie Lynskey: June Mindy
* Michael Chiklis: Dan Pawketty
* Tomer Sisley: Adul Grelio
* Paul Guilfoyle: General Themes
* Robert Joy: Congressman Tenant

## Erreferentziak

* ↑ «Puri-purian dauden film eta telesailak» Gara 2021-12-14.

## Kanpo estekak

* Datuak: Q100361490
# Koldo Sarasua

Koldo Sarasua Gamazo (Durango, Bizkaia, 1972ko martxoaren 18a) bizkaitar futbolari ohia da, erdiko atzelari moduan aritzen zena.

## Ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Cultural Durango | 2.B | 1989/90 | 3 | 0 | - | - | - | - | - | - | - | - | - | - | 3 | 0 |
| Cultural Durango | 2.B | 1990/91 | 32 | 4 | 6 | 0 | - | - | - | - | - | - | - | - | 38 | 4 |
| Cultural Durango | Denera | Denera | 35 | 4 | 6 | 0 | - | - | - | - | - | - | - | - | 41 | 4 |
| Bilbao Athletic | 2. | 1991/92 | 14 | 0 | - | - | - | - | - | - | - | - | - | - | 14 | 0 |
| Bilbao Athletic | 2. | 1992/93 | 33 | 2 | - | - | - | - | - | - | - | - | - | - | 33 | 2 |
| Bilbao Athletic | 2. | 1993/94 | 33 | 0 | - | - | - | - | - | - | - | - | - | - | 33 | 0 |
| Bilbao Athletic | 2. | 1994/95 | 23 | 1 | - | - | - | - | - | - | - | - | - | - | 23 | 1 |
| Bilbao Athletic | Denera | Denera | 103 | 3 | - | - | - | - | - | - | - | - | - | - | 103 | 3 |
| Eibar | 2. | 1995/96 | 5 | 1 | 3 | 1 | - | - | - | - | - | - | - | - | 8 | 2 |
| Eibar | 2. | 1996/97 | 35 | 2 | 2 | 0 | - | - | - | - | - | - | - | - | 37 | 2 |
| Eibar | Denera | Denera | 40 | 3 | 5 | 1 | - | - | - | - | - | - | - | - | 45 | 4 |
| UD Las Palmas | 2. | 1997/98 | 16 | 1 | 3 | 0 | - | - | - | - | - | - | - | - | 19 | 1 |
| UD Las Palmas | 2. | 1998/99 | 39 | 1 | 6 | 0 | - | - | - | - | - | - | - | - | 45 | 1 |
| UD Las Palmas | 2. | 1999/00 | 23 | 1 | 3 | 0 | - | - | - | - | | | - | - | 26 | 1 |
| UD Las Palmas | 1. | 2000/01 | 3 | 0 | 0 | 0 | - | - | - | - | | | - | - | 3 | 0 |
| UD Las Palmas | 1. | 2001/02 | 18 | 1 | 0 | 0 | - | - | - | - | | | - | - | 18 | 1 |
| UD Las Palmas | Denera | Denera | 90 | 4 | 12 | 0 | - | - | - | - | - | - | - | - | 102 | 4 |
| Elx | 2. | 2002/03 | 2 | 0 | 1 | 0 | - | - | - | - | | | - | - | 3 | 0 |
| Elx | Denera | Denera | 2 | 0 | 1 | 0 | - | - | - | - | | | - | - | 3 | 0 |
| Oviedo | 2. | 2002/03 | 25 | 1 | - | - | - | - | - | - | | | - | - | 25 | 1 |
| Oviedo | Denera | Denera | 25 | 1 | - | - | - | - | - | - | | | - | - | 25 | 1 |
| Universidad Las Palmas | 2.B | 2003/04 | 31 | 0 | 5 | 0 | - | - | - | - | | | - | - | 36 | 0 |
| Universidad Las Palmas | 2.B | 2004/05 | 37 | 1 | - | - | - | - | - | - | | | - | - | 37 | 1 |
| Universidad Las Palmas | Denera | Denera | 68 | 1 | 5 | 0 | - | - | - | - | | | - | - | 73 | 1 |
| Lanzarote | 2.B | 2005/06 | 34 | 1 | - | - | - | - | - | - | | | - | - | 34 | 1 |
| Lanzarote | Denera | Denera | 34 | 1 | - | - | - | - | - | - | | | - | - | 34 | 1 |
| Castillo | 3. | 2006/07 | - | - | - | - | - | - | - | - | | | - | - | - | - |
| Castillo | Denera | Denera | - | - | - | - | - | - | - | - | | | - | - | - | - |
| Ibilbide osoan | Ibilbide osoan | Ibilbide osoan | 406 | 17 | 29 | 1 | - | - | - | - | - | - | - | - | 435 | 18 |

## Kanpo estekak

* Koldo Sarasua Athletic Clubaren webgunean
* Datuak: Q11929900